**La poarta inimii...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La poarta Inimii...

La poarta inimii-ţi tot bate

Cu glasu-I blând şi rugător

Chemându-te să vii cu dor,

Isus ducând povara-n spate

Înspre Calvar fiind trecător.

El bate vreme-ndelungată

Şi-aşteapt-afară cu răbdare

Oferind dragostea-I mare,

La poarta-ţi ce stă încuiată

Şi strânsă în recile zăvoare.

În casa ta să poposească

De ani şi ani El vrea mereu

Ca tu s-auzi Cuvântul Său,

O ştire, ca să îţi vestească

Că tu eşti fiu de Dumnezeu!

Şi să cinaţi chiar împreună

La masa sfântă a credinţei

Spre-aţi da cununa biruinţei,

Din cea mai sfântă arvună

Cu mângâierile făgăduinţei.

Deschide-ncuiata-ţi poartă

Pentru cerescul dar de sus!

Prin Jertfa Domnului Isus -

E timp de-a croi altă soartă

Luptându-te cu dor nespus!

Să intre El cu sfânta pace

Prin poarta sufletului tău

Căci ai trecut marele hău,

Miresmele sfinte a desface

Şi-mprăştiind tot ce e rău!

Şi-n inima-ţi să răsădească

Principii cereşti şi-alte Legi

Dreptatea sacră să-nţelegi,

Prin Duhul s-o curăţească

Demnă spre viaţa cerească.

Prin străduinţi, întotdeana

Să pregăteşti un sfânt lăcaş,

Să-I fii mereu un bun sălaş

Chiar când afar'urlă furtuna,

Să rămâi veşnic, tot acelaş!

Flavius Laurian Duverna

22 mai 2008